CMO รุกตลาด “เอ็นเตอร์เทนเม้นท์” ในเอเชีย เล็งตั้งบ.ลูก “เวียดนาม-สิงคโปร์” ไตรมาส 1
CMO ระเบิดฟอร์มแรงเกินต้าน! หลังประสบความสำเร็จงาน GDA ประกาศรางวัลศิลปิน
K-POP ในไทย ลุ้นผลงานไตรมาส 4/65 โตก้าวกระโดด พร้อมบุกตลาดเอ็นเตอร์เทนเม้นท์ในเอเชีย เล็งเปิดบริษัทย่อยที่เวียดนาม และสิงคโปร์ ในไตรมาส 1/66

CMO ระเบิดฟอร์มแรงเกินต้าน! หลังประสบความสำเร็จงาน GDA ประกาศรางวัลศิลปิน K-POP ในไทย ลุ้นผลงานไตรมาส 4/65 โตก้าวกระโดด พร้อมบุกตลาดเอ็นเตอร์เทนเม้นท์ในเอเชีย เล็งเปิดบริษัทย่อยที่เวียดนาม และสิงคโปร์ ในไตรมาส 1/66
13 ม.ค. 2566

บริษัท ซีเอ็มโอ จำกัด (มหาชน) หรือ CMO กล่าวว่า เปิดศักราชใหม่มาได้ไม่นานบริษัทฯก็มีข่าวดีเตรียมบุกตลาด  Entertainment ต่างประเทศเต็มสูบ ล่าสุดประกาศจัดคอนเสิร์ตเฟสติวัลศิลปินเกาหลี ประเดิมเป็นประเทศแรกที่มาเลเซีย “SEEN FESTIVAL in Kuala Lumpur 2023” หลังจากนี้จะขยายไปประเทศเวียดนาม, สิงค์โปร, ญี่ปุ่น ดังนั้นในปีนี้ มีโอกาสได้เห็น CMO ในมิติใหม่ๆ อย่างแน่นอน เบื้องต้นในช่วงไตรมาส 1/66 มีคอนเสิร์ตทุกเดือน
ล่าสุดประกาศแผนลุยตลาดเอ็นเตอร์เทนเม้นท์ เต็มรูปแบบ ในเอเชีย หลังจากประสบความสำเร็จกับงานประกาศรางวัล Golden Disc Awards ที่สนามราชมังคลาฯ วันก่อน ลุยต่อประเดิมจัดคอนเสิร์ตเกาหลีที่ประเทศมาเลเซีย 28 ม.ค. 66 ที่สำคัญมีการชงบอร์ดตั้งบริษัทย่อยที่เวียดนาม และสิงคโปร์ รองรับการขยายงานในตลาดใหม่ ที่มีศักยภาพและกำลังซื้อสูง แบบนี้ปี 66 น่าจะไปได้สวย
ขณะที่ในช่วงไตรมาส 4/65 ที่ผ่านมาคาดว่าผลการดำเนินงานเติบโตดี ทำให้ทั้งปี 65 พลิกกลับมามีกำไรในรอบ 3 ปี